МЕЖДИНЕН ДОКЛАД ЗА ДЕЙНОСТТА
на ЧЕСТЪРФИЙЛД АД
към междинен финансов отчет към 30.09.2007 г.
Информация, съгласно чл.33, ал.1 от Закона за счетоводството и чл.100о, от ЗППЦК и чл.33 от Наредба №2  от 17.09.2003г
Развитието на дейността и състоянието на Честърфийлд АД  през периода 01.01.2007 – 30.09.2007  година.
Акционерно дружество ЧЕСТЪРФИЙЛД е създадено с решение на СГС от 03.02.2003 по ф.д.№ 1153 / 2003 г под името ПРОМОТА АЕРОПАРК АД. Основният капитал на дружеството е 50 000 лева, разпределен на 50 000 /петдесет/ хиляди обикновени поименни безналични акции с право на глас, с номинална стойност на една акция 1 /един/ лев. 

 ЧЕСТЪРФИЙЛД АД, гр. София е публично Дружество вписано с Решение №148-ПД/02.07.2003 г. в Регистъра на публичните Дружества и други емитенти на ценни книжа, воден от Комисията за финансов надзор.

Със СР №4 / 24.02.2005 г. СГС вписва промяната в правноорганизационната форма на Дружеството от ЕАД на АД.   

Със съд.реш. №5/13.11.2006 г. СГС вписва промяна на наименованието на Дружеството от ПРОМОТА АЕРОПАРК АД на ЧЕСТЪРФИЙЛД АД и промяна в предмета на дейност. 

Честърфийлд АД има следния предмет на дейност:
Внос, износ, търговия  и продукция на всякакви мебели, домакински изделия, кожени изделия и куфари, парфюмерия и козметика, бои и лакове; внос, износ и търговия на хардуер и компютърна периферия, продукция и търговия на софтуер, лизинг на хардуер и софтуер; придобиване, хотелиерски мениджмънт и всякакви услуги, свързани с туризма; строителство, управление и франчайз на ресторанти; финансови консултации и услуги, покупка, строеж и обзавеждане на недвижими имоти с цел продажба; предоставяне на всякакъв вид услуги, свързани с поддръжката и техническото обслужване на недвижими имоти; предоставяне на консултантски и всякакъв друг вид услуги, свързани с управлението на недвижима собственост; предоставяне на услуги по рекламиране и промоция на стоки и услуги; внос и износ, търговия на едро и обща търговия; търговско представителство на фирми от страната и чужбина от всякакъв вид; всякаква друга стопанска дейност, незабранена със закон.

Честърфийлд АД към 30.09.2007 г. има вземания от доставчици (Промота Хелас АД, Гърция) в размер на 745 хил. лв. 
Честърфийлд АД има следните задължения към 30.09.2007 г.: към Изпълнителния директор Димостенис Харакидас в размер на 14 хил.лв.
Ликвидност и капиталови ресурси:
1. Ликвидност:

	 
	 
	 
	 
	 
	Текуща
	Предходна
	Разлика

	N:
	П о к а з а т е л и
	година
	година
	 
	 

	 
	 
	 
	 
	 
	Стойност
	Стойност
	Стойност
	%

	1
	Материални запаси
	 
	 
	0
	0
	0
	0.0%

	2
	Краткосрочни вземания
	 
	745
	745
	0
	0.0%

	3
	Краткосрочни финансови активи
	0
	0
	0
	0.0%

	4
	Парични средства
	 
	 
	1
	0
	1
	100.0%

	5
	Налични краткотрайни активи (1+2+3+4)
	746
	745
	1
	0.1%

	6
	Краткосрочни задължения
	 
	24
	17
	7
	41.2%

	7
	Платима сума през периода за погасяване
	 
	 
	 
	 

	 
	на дългосрочни задължения
	 
	0
	0
	0
	0.0%

	8
	Текущи задължения                    (6+7)
	24
	17
	7
	41.2%

	9
	Краткотрайни активи
	 
	 
	746
	745
	1
	0.1%

	10
	Общ размер на активите (капитал вс.)
	746
	745
	1
	0.1%

	11
	Парични средства в %                    (4/9)
	0.13%
	0.00%
	0.13%
	100.0%

	12
	Парични средства в %                   (4/10)
	0.13%
	0.00%
	0.13%
	100.0%

	Ликвидност на краткосрочните задължения

	13
	Обща ликвидност  (1+2+3+4)/6      >=1.5
	31.08
	43.82
	-12.74
	-29.1%

	14
	Бърза  ликвидност      (2+3+4)/6
	 
	31.08
	43.82
	-12.74
	-29.1%

	15
	Незабавна ликвидност    (3+4)/6      >=0.2
	0.04
	0.00
	0.04
	100.0%

	16
	Абсолютна ликвидност           4/6
	 
	0.04
	0.00
	0.04
	100.0%

	Ликвидност на текущите задължения
	 
	 
	 

	17
	Обща ликвидност  (1+2+3+4)/8       >=1
	31.08
	43.82
	-12.74
	-29.1%

	18
	Бърза  ликвидност      (2+3+4)/8
	 
	31.08
	43.82
	-12.74
	-29.1%

	19
	Незабавна ликвидност    (3+4)/8
	 
	0.04
	0.00
	0.04
	100.0%

	20
	Абсолютна ликвидност           4/8
	 
	0.04
	0.00
	0.04
	100.0%

	Платежоспособност

	21
	Платежоспособност (2+3+4)/6
	 
	31.08
	43.82
	-12.74
	-29.1%


2.Капиталови ресурси:
а) съществени ангажименти на дружеството за извършване на капиталови разходи към 30.09.2007 г.

Към 30.09.2007 год. не е взето решение от ръководните органи за извършване на капиталови разходи.

б) цел на тези ангажименти и очакван източник на средства, необходим за изпълнение на ангижиментите.

 Няма такива

в) тенденции за капиталовите ресурси:

Няма такива.

г) съществени изменения на съотношението и относителната цена на тези ресурси

Няма предприемани мерки за промяна в съществуващото положение в дружеството.

3.Резултати от дейността:

а) необичайни събития, сделки, които отразяват влияние на отчетените приходи от дейността.

През периода 01.01.2007 – 30.09.2007 г. няма реализирани приходи.
б)отражение на тези промени върху приходите поотделно

Няма такива
в) други съществени компоненти на постъпленията или разходите.

През периода 01.01.2007 – 30.09.2007 г. разходите на дружеството са за външни услуги в размер на 7 хил.лв.
г)тенденции или рискове, според управителните органи, които имат влияние върху приходите от основна дейност

Няма такива
д) промяна в отношението между приходите и разходите

Съотношението на приходи/разходи на дружеството е 0/7, като направените разходи са за външни услуги. За същия период на миналата година съотношението е било 0/6. 
е) нарастване на приходите от основна дейност и  степента до която това нарастване е резултат от увеличение на цените на стоките и услугите.

През отчетният период дружеството не е реализирало приходи.
ж) анализ на инфлацията и променящите се цени в/у приходите

Няма такова влияние.
4.Важни събития или рискове, които могат да окажат влияние върху финансовото състояние на дружеството.
Няма такива.

5. Събития след датата на баланса

Със съдебно решение на СГС №6 от 05.10.2007 е увеличен капиталът на дружеството за сметка на част от резервите от 50 хил.лв. на 650 хил.лв. чрез издаването на 600 000 нови акции с номинал 1 лв.

6. Вероятно бъдещо развитие на предприятието.

Дружеството е подписало предварителен договор с Basis & Basis S.A., гръцка компания, специализирана в организирането на промоции и изработването на промоционални продукти и аксесоари. Окончателният договор ще бъде подписан в близко бъдеще, след което ще започне изработването и продаването на промоционални продукти под търговската марка Честърфийлд.

Дружеството е започнало разговори с P. Sapoyntzi S.A. за създаването на „Честърфийлд” кафе-барове в Гърция и Близкия Изток. Концепцията за Честърфийлд баровете е създаването на независими VIP стаи основно, но не единствено в хотели. Тези стаи ще бъдат обзаведени изключително само с Честърфийлд мебели и ще популяризират бранда Честърфийлд

7. Действията в областта на научноизследователската и развойната дейност.

Дружеството не развива подобна дейност.

8. Информация по чл. 187д от Търговския закон.

Дружеството не е придобивало или прехвърляло собствени акции.

 

9. Допълнителна информация по чл. 247 от Търговския закон.

а) Членовете на СД не са получавали възнаграждение за периода 01.01.2007-30.09.2007 г.

б)  Членовете на СД не притежават, не са придобивали и прехвърляли през годината акции и облигации на дружеството
в) правата на членовете на съветите да придобиват акции и облигации на дружеството – няма ограничения на правата на членовете на СД да придобиват акции и облигации на дружеството.
г) участието на членовете на съветите в търговски дружества като неограничено отговорни съдружници, притежаването на повече от 25 на сто от капитала на друго дружество, както и участието им в управлението на други дружества или кооперации като прокуристи, управители или членове на съвети.

Членовете на СД не участват като неограничено отговорни съдружници.

	Член на СД
	Притежаване на повече от 25% от капитала на друго дружество
	Участие в управление на други дружества

	Димостенис Харакидас
	Доминант Финанс АД – 47,41%
	Юрокапитал Битекс АД – изпълнителен директор

Доминант Финанс АД – изпълнителен директор

Даймънд Финанс АД – изпълнителен директор

	Николаос Андроуцопулос
	-
	-

	Спиро Балтацидис
	-
	-


д) няма сключени договори по чл. 240б от ТЗ
е) в момента дружеството не може да представи планове и прогнози за бъдещата дейност на дружеството.

10. Наличие на клонове.
Дружеството няма клонове.

11. Използваните от предприятието финансови инструменти.
Няма такива.

12. Инфромация относно програмата за добро корпоративно управление по чл 100н, ал. 7 от ЗППЦК.

а) Изготвената програма, приложена към ГФО – 2006 год. се спазваше през периода 01.01.2007 – 30.09.2007 г. Ръководните органи, при изпълнение на задълженията си са спазвали заложените параметри в програмата.

б) Не е налице несъответствие между дейността на ръководните органи и изготвената програма.

в) Не се предприемат мерки за преодоляване на причините по т.2

г) Ръководните органи предвиждат да променят програмата за добро корпоративно управление, ако е необходимо, за да отговаря на Националния кодекс за корпоративно управление.

13. Информация, дадена в стойностно и количествено изражение относно основните категории стоки, продукти и/или предоставени услуги, с посочване на техния дял в приходите от продажби на емитента като цяло и промените, настъпили през отчетната финансова година.

През отчетният период дружеството не е реализирало приходи.
14. Информация относно сключени заеми.
Няма такива
15. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати.

Дружеството не е изготвяло прогнози и не е в състояние да направи съпоставка.
16. Дружеството няма информация за договорености, в резултат на които в бъдещ период могат да настъпят промени в притежавания относителен дял акции от настоящи акционери.
17. Информация за висящи съдебни, административни или арбитражни производства, касаещи задължения или вземания на емитента в размер най-малко 10 на сто от собствения му капитал.
Няма висящи производства в размер най-малко на 10 на сто от собствения капитал.

18. Данни за директора за връзки с инвеститора
ДВИ на Честърфийлд АД е г-жа Гергана Русинова, адрес за кореспонденция: гр. София 1000, ул. Уилям Гладстон 39, тел. 02/980 02 38, факс 02/981 03 06.

19. Промени в цената на акциите на дружеството
Номиналната цена на 1 бр. акция е 1,00 лв. На последната дата за търговия за деветмесечието цената на 1 акция е 480,50 лв.

20. Акционери, притежаващи поне 5% от капитала към 30.09.2007 г.

	Име на акционер
	Брой акции
	Процент от капитала

	Доминант Финанс АД
	23 948
	47,896

	Константинос Георгиос Топалоглу
	23 000
	46,00

	Христос Мурутис
	  2 500
	  5,00


21. Друга информация.

Няма промени в счетоводната политика през отчетния период

Няма промени в икономическата група на емитента.

Няма организационни промени в икономическата група на емитента.

Информация относно публичното дружество съгласно Приложение № 11 към Наредба 2

1. Структура на капитала на дружеството, включително ценните книжа, които не са допуснати до търговия на регулиран пазар в Република България или друга държава членка, с посочване на различните класове акции, правата и задълженията, свързани с всеки от класовете акции, и частта от общия капитал, която съставлява всеки отделен клас.
Дружеството има основен капитал 50 000 лв., разделен на 50 000 броя обикновени, безналични, поименни акции с право на глас с номинал 1 лев всяка. Всички ценни книжа са допуснати за търговия на регулирания пазар в Република България, няма търгувани акции в друга държава членка.

Всяка акция дава право на един глас в Общото събрание и равно право на дивидент и на ликвидационен дял, ако такива са налице. Правото на глас възниква с пълното изплащане на емисионната стойност на всяка акция и след вписване на увеличението в търговския регистър.

Дружеството не издава привилегировани акции, даващи право на повече от един глас или на допълнителен ликвидационен дял.

Няма различни класове акции.

2. Ограничения върху прехвърлянето на ценните книжа, като ограничения за притежаването на ценни книжа или необходимост от получаване на одобрение от дружеството или друг акционер.

Няма никакви ограничения за прехвърлянето или притежаването на ценните книжа, няма необходимост от получаване на одобрение от дружеството или друг акционер. Прехвърлянето на акции се извършва изцяло по предвидения в Закона за публичното предлагане на ценни книжа ред. Всеки акционер може да се разпорежда неограничено и свободно с акциите си в Дружеството.

3. Информация относно прякото и непрякото притежаване на 5 на сто или повече от правата на глас в общото събрание на дружеството, включително данни за акционерите, размера на дяловото им участие и начина, по който се притежават акциите. 

	Име на акционер
	Брой акции
	Гласове в ОСА
	Процент от капитала

	Доминант Финанс АД
	23 948
	23 948
	47,896

	Константинос Георгиос Топалоглу
	23 000
	23 000
	46,00

	Христос Мурутис
	  2 500
	  2 500
	  5,00


4. Данни за акционерите със специални контролни права и описание на тези права.

Няма акционери, притежаващи специални контролни права.

5. Системата за контрол при упражняване на правото на глас в случаите, когато служители на дружеството са и негови акционери и когато контролът не се упражнява непосредствено от тях.

Правата, упражнявани по притежаваните акции на дружеството от страна на неговите служители не се различават от правата, упражнявани от останалите акционери. Ако е подложена на гласуване, точка от дневния ред и от решението произтича пряка облага или задължение за конкретния акционер, то той не участва в гласуването.

6. Ограничения върху правата на глас, като ограничения върху правата на глас на акционерите с определен процент или брой гласове, краен срок за упражняване на правата на глас или системи, при които със сътрудничество на дружеството финансовите права, свързани с акциите, са отделени от притежаването на акциите.

Няма такива ограниченя. 

7. Споразумения между акционерите, които са известни на дружеството и които могат да доведат до ограничения в прехвърлянето на акции или правото на глас.

Не са известни подобни споразумения.

8. Разпоредбите относно назначаването и освобождаването на членовете на управителните органи на дружеството и относно извършването на изменения и допълнения в устава.

Общото събрание на акционерите назначава и освобождава членовете на Съвета на директорите, както и има право да извършва изменения и допълнения в устава

9. Правомощията на управителните органи на дружеството, включително правото да взема решения за издаване и обратно изкупуване на акции на дружеството.


Общо събрание:

1. изменя и допълва устава на Дружеството;

2. увеличава и намалява капитала;

3. преобразува и прекратява Дружеството;

4. определя броя, избира и освобождава членовете на Съвета на директорите;

5. определя възнагражденията и тентиемите на членовете на Съвета на директорите, срокът за който са дължими, както и размера на гаранцията, която те трябва да дадат.

6. назначава и освобождава дипломирани експерт-счетоводители;

7. одобрява годишния счетоводен отчет след заверка от назначените експерт-счетоводители;

8. взема решения относно разпределянето на дивиденти;

9. назначава ликвидаторите при прекратяване на Дружеството, освен в случай на несъстоятелност;

10. освобождава от отговорност членовете на Съвета на директорите;

11. решава издаването на облигации;

12. освобождава от отговорност членовете на Съвета на директорите;

13. овластява лицата, които управляват и представляват Дружеството да извършват сделките по чл. 114, ал.1 от Закона за публичното предлагане на ценни книжа.

14. решава и други въпроси, предоставени в неговата компетентност от закона или устава.

Съвет на директорите 

1.
приема правила за работата си;

2.
определя структурата и щата на Дружеството;

3.
определя реда за назначаване и освобождаване на персонала;

4.
приема правила за организацията и дейността на отделните структури в Дружеството;

5.
взема решения за придобиване, закриване или прехвърляне на предприятия и части от тях;

6.
взема решения за съществени промени в дейността на Дружеството;

7.
взема решения за съществени организационни промени;

8.
взема решения за дългосрочно сътрудничество (над три години) от съществено значение за Дружеството и прекратяване на такова сътрудничество;

9.
взема решения за създаване и закриване на клонове, агенции и представителни офиси;

10.
при съблюдаване ограниченията и условията предвидени в закона взема решения за придобиване и отчуждаване на недвижими имоти и дълготрайни активи, вземане на инвестиционни заеми, даване на гаранции и поемане на поръчителства, придобиване и предоставяне на лицензии, учредяване на ипотечни и заложни права върху дълготрайни активи на Дружеството и кредитиране на трети лица;

11.
взема решения за увеличаване на капитала до размера установен в чл.15 на този устав;

12.   одобрява годишния бюджет и работен план на Дружеството.

13.
назначава и освобождава от длъжност Изпълнителния директор;

14.
определя метода на водене на счетоводството;

15.
назначава прокурист или търговски пълномощник;

16.  взема решения за участие в други дружества, както и за прекратяването на такова участие, като упражнява правата по тях, взема решения за начина на гласуване в Общите събрания на тези дружества и упълномощава представител за такива Общи събрания.

17.  назначава по трудов договор Директор за връзк с инвеститорите.

18. решава всички други въпроси, които не са от изключителната компетентност на Общото събрание по силата на закона или устава

Съветът на директорите взема решения с обикновено мнозинство, освен в случаите изрично предвидени в устава и в закона.

Решенията по т. 5, 6, 7, 8, 9, 10 и 11 се взимат с единодушие. В случай че Съветът на директорите не може да вземе решение по тези точки поради липса на единодушие в рамките на едно заседание, въпросът се отнася за решаване на Общо събрание на акционерите.

Съветът на директорите решава всички въпроси от своята компетентност при спазване на решенията на Общото събрание, устава и действащите нормативни актове.

Съветът на директорите се отчита за дейността си пред Общото събрание.

10. Съществени договори на дружеството, които пораждат действие, изменят се или се прекратяват поради промяна в контрола на дружеството при осъществяване на задължително търгово предлагане, и последиците от тях, освен в случаите когато разкриването на тази информация може да причини сериозни вреди на дружеството; изключението по предходното изречение не се прилага в случаите, когато дружеството е длъжно да разкрие информацията по силата на закона.

Няма такива договори.

11. Споразумения между дружеството и управителните му органи или служители за изплащане на обезщетение при напускане или уволнение без правно основание или при прекратяване на трудовите правоотношения по причини, свързани с търгово предлагане.


Няма такива споразумения.

София, 29 октомври 2007 г.

Изпълнителен директор:
/Димостенис Харакидас/

